मुंबई : पत्रकारिता में सामाजिक परिवर्तन की ताकत है। पत्रकार अभिव्यक्ति के प्रत्येक माध्यम का सकारात्मक इस्तेमाल कर बदलाव ला सकते हैं। मीडिया को आलोचना के साथ-साथ अच्छे कार्यों को भी लोगों तक पहुंचाना चाहिए। यह बाद मुख्यमंत्री देवेंद्र फडणवीस ने कही। श्री फडणवीस यशवंतराव चव्हाण सभागृह में आयोजित राज्य सरकार के उत्कृष्ट पत्रकारिता पुरस्कार वितरण समारोह में बोल रहे थे। समारोह में वरिष्ठ पत्रकार उत्तम कांबले को जीवनगौरव पुरस्कार से नवाजा गया जबकि दैनिक भास्कर के प्रमुख संवाददाता विजय सिंह कौशिक को राज्यस्तरिय बाबूराव विष्णू पराडकर पुरस्कार प्रदान किया गया।